राजेंद्र कहते हैं कि देसी तकनीक से ही 20 वर्षों से बचाव कार्य कर रहा हूं। नए-नए लड़कों को प्रशिक्षण देता हूं। स्थानीय गोताखोर शवों को बाहर निकालने के लिए बंसी, प्लास्टिक की रस्सी और ईंट का इस्तेमाल करते हैं। काफी तेज नोक वाली इस बंसी के संपर्क में आते ही कोई भी चीज फंस जाती है। 50 से साठ की संख्या में बंसी को पतली सी प्लास्टिक की रस्सी से बांधा जाता है। बीच-बीच में ईंट का टुकड़ा भी बांध कर नदी में डाला जाता है। इसके बाद धीरे-धीरे नाव रस्सी को खींचती है। यह प्रक्रिया बार-बार दुहराई जाती है। बंसी में जैसे ही कोई भारी चीज फंसती है गोताखोरों को जानकारी मिल जाती है। इसके बाद उसे निकालते हैं।